দেশত কৰ'না আক্ৰান্ত ৰোগীৰ সংখ্যা প্ৰায় চাৰে পাঁচ লাখৰ কাষ চাপিছে। একেৰাহে দ্বিতীয়টো দিনতো প্ৰায় ২০হাজাৰ নতুন আক্ৰান্তৰ ঘটনা পোহৰলৈ আহিছে।
কেন্দ্ৰীয় স্বাস্থ্য মন্ত্ৰ্যালয়ে সোমবাৰে প্ৰকাশ কৰা তথ্য অনুসৰি যোৱা ২৪ ঘন্টাত ১৯,৪৫৯জন লোক নতুনকৈ আক্ৰান্ত হৈছে।
ইপিনে, মহাৰাষ্ট্ৰত যোৱা ২৪ ঘন্টাত নতুনকৈ ৫,৪৯৩জন লোক কৰ'নাত আক্ৰান্ত হোৱাৰ পাছত ৰাজ্যখনত মুঠ আক্ৰান্তৰ সংখ্যা ১,৬৪,৬২৬জনলৈ বৃদ্ধি পাইছে।
তদুপৰি, নতুনকৈ ১৫৭জন লোকৰ মৃত্য হোৱাৰ পাছত ৰাজ্যখনত মুঠ মৃত্যু হোৱা লোকৰ সংখ্যা ৭,৪২৯জনলৈ বৃদ্ধি পায়।
বিগত ২৪ ঘন্টাত ৬৫জন লোকৰ কৰ'নাত আক্ৰান্ত হৈ মৃত্যু হোৱাৰ পাছত দিল্লীত এতিয়ালৈকে কৰ'নাৰ ফলত মৃত্যু হোৱা লোকৰ সংখ্যা ২,৬২৩জনলৈ বৃদ্ধি পালে।
